Dubnos mūšis

Dubnos mūšis – 1273 m. vasarą įvykusios kautynės tarp Lietuvos ir Livonijos Ordino kariuomenių, vienas 1262–1282 m. Lietuvos ir Livonijos karo mūšių. Mūšis aprašytas Eiliuotojoje Livonijos kronikoje.

Latvių istoriografijoje egzistuoja nuomonės, kad mūšis vyko arba prie Viškių,Boļislavs Brežgo. Latgolas inventari un generalmēreišonas zem’u aproksti, 1665.-1784. Daugavpils: Vl. Lōča izd., 1943 . – 96–98 lpp. prie Lyvanų,Boļislavs Brežgo. Latgolas inventari un generalmēreišonas zem’u aproksti, 1665.-1784. Daugavpils: Vl. Lōča izd., 1943 . – 81 arba prie Dignajos (latv. Dignāja) prie Dauguvos (Sėlos žemėje).Ditleba Alnpekes Rīmju kronika, latviski M. Siliņa. R., 1893. – 80 lpp.Atskaņu chronika. Ditleba Alnpeķes “Rīmju chronika”. Atdzejojis Jēkabs Saiva. R. Klaustiņa ievads un piezīmes. – Rīga, 1936. – 164 lpp.

Mūšis buvo vienas iš abejų pusių vykdytų plėšikavimo žygių. Kiek anksčiau, tų pačių metų pradžioje Livonijos ordinas surengė žygį į Lietuvą; grįždamos su grobiu šios pajėgos buvo sutriuškintos. Mūšyje krito Lietuvos didikas () Sukse (lot. Suxe, Sucha), kuris 1268 m. buvo pabėgęs į Rygos arkivyskupijos pusę ir kartu su kalavijuočiais kovojo siekdamas atgauti savo valdas Nalšios žemėje.

Po kalavijuočių įsiveržimo vasarą lietuviai vėl įsiveržė į Latgalą. Šias pajėgas kalavijuočiai sumušė prie Dubnos (Dubenės) upės. Apie mūšio pabaigos pobūdį leidžia spėti ir Eiliuotojoje Livonijos kronikoje užfiksuotas faktas, kad lietuviai pasitraukė palikę įkaitus.

 Aprašymas Eiliuotojoje Livonijos kronikoje 
1273 m. Livonijos ordino kariuomenė įsiveržė į Nalšios žemę Lietuvoje, kur prarado 15 karių ir grįžo namo su karo grobiu. Lietuvių kariuomenė sekė užpuolikus ir netikėtai užpuolė Livonijos karius, kai šie ilsėjosi. Dauguma kryžiuočių žuvo, tarp jų ir Nalšios kunigaikštis Suksė, tik „kai kurie vargais pabėgo, bet vienas buvo sučiuptas“.

Po pergalės šiame mūšyje, vasarą lietuviai vėl įsiveržė į Livonijos ordino teritoriją. Ordinas subūrė kariuomenę ir žygiavo prieš užpuolikus. Prie Dubnos upės (sen. vok. Dubenâ) įvyko mūšis, kuriame krito 600 karių. Lietuviai traukėsi, palikę įkaitus, tačiau ordino broliai <jų nepersekiojo ir> su grobiu grįžo į Rygą.

 Šaltiniai 

Kategorija:Livonijos ordino mūšiai
Kategorija:LDK mūšiai
Kategorija:Mūšiai Latvijos teritorijoje
Kategorija:1262–1282 m. Lietuvos–Livonijos karas
Kategorija:1273 metai